open-index/open-wikipedia-markdown huggingface dataset:
Della Sowah

**Della Sowah** (du'am yʋʋm anɛ 23 Sapal/Nwadispii 1959) da anɛ ti Gaana Minista banɛ gɔsid dap, puab, biis nɛ teŋ la nidib bɛllim sυŋ yɛla la nyaandɔl. Ba da dua o nɛ Buniya nyaaŋ nwaris piinɛ yinne la li dabisim piisi nɛ atan, yuum tυsir nɛ kɔbis wai nɛ piisnu nɛ awai la pυυhin. O anɛ wadmaan n tis Kpando Sυυlυm.  

## O vυm bɛllim
Ba da dua Sowah nɛ Buniya nyaaŋ nwaris piinɛ yinne la li dabisim piisi nɛ atan, yuum tυsir nɛ kɔbis wai nɛ piisnu nɛ awai la pυυhin  n bɛ Kpando linɛ bɛ ti Gaana Volta Sυυlυm la.

## Sakur yɛla
Sowah da naae o sakur yuma 1981 la ni  n yi Kwame Nkrumah University of Science and Technology ka die o kasɛta gbaυŋ linɛ an degree in Social Sciences. O lɛn mɔr kasɛta gbaυŋ linɛ an Diploma in Finance and Master of business administration.

## O tυυma yɛla
1.  Minister nyaandɔl.

2. wadmaan ti Gaana kpɛla lin yi yυυma 2012 ti paae 2016.

3. O da paas banɛ gɔsidi ti Gaana ligidi tuon ken yɛla la ni lin yi 2001 ti paae 2012 (Speed Masters).

4. O da lɛn anɛ Marketing, MD lin yi 1990 ti paas 2000 (DAPEG LTD).

5. Onɛ da lɛn an Research, lin yi  1986 ti paae 1990 (ESSOR LTD).

## O mɛŋ bɛllim yɛla
Sowah anɛ Kristo biig. O kul sid n mɔr biis atan.

## Gbanvɛɛnsa
Derek Darko Ohene Assifo Bekoe

**Derek Darko Ohene Assifo Bekoe** (du'am yʋʋm anɛ 6 Vaala/Nwadisanu 1967) anɛ Ghana pɔlitis nwɛɛd ka lɛn an wadmaani paas Seventh Parliament of the Fourth Republic of Ghana zieni tis Upper West Akim Constituency bɛ Eastern Region sʋʋlim la maasim tiig naadɔɔg, National Democratic Congress nɔba zug.

## Gbanvɛɛnsa
Dakoa Newman

**Dakoa Newman** (du'am yʋʋm anɛ 6 Sigir/Nwadisayɔpɔi 1985) anɛ Gaana pɔlitiks nwɛɛd kanɛ an Wabʋg Naadɔɔg la nid New Patriotic Party (NPP). o anɛ Wadmaani tis Okaikwei South Constituency sʋʋlim dim. o anɛ Victor Newman onɛ da an pɔlitks nwɛɛd ka paas banɛ da pinil Wabʋg Naadɔɔg la yinne pʋayua.

## On siniŋ siem nɛ o sakur yɛla
Ba da dʋa o nɛ yʋʋm tusir, kɔbiswai nɛ pisnii nɛ an Nwadisa ayuobʋ daba ayuobʋ daar (6 June 1985) tis yikanɛ an Kristo biis. Ba da dua o nɛ Akropong ka o lɛɛ yi Osu. o da naae Wesley Girls Senior High School, bɛ Cape Coast la. O anɛ chartered Project Management Professional (PMP) nɛ chartered Risk Management Professional (RMP). Project Management Institute, bɛ USA la da tis o kasɛtta gbaʋŋ yʋʋm tusa ayi nɛ piinɛ ayɔpɔi la ni (2017). o lɛn mɔr Bachelor's Degree in Political Science, University of Ghana, Legon nɛ Master's Degree in Program and Project Management yi University of Warwick, bɛ United Kingdom.

## Pɔlitiks
Yʋʋm tusa yi nɛ pisi Nwadisa ayuobʋ la ni, June 2020, o da nya Wabʋg Naaadɔɔg New Patriotic Party kʋk la bɛ Okaikwei South. Newman da diya ka bas onɛ da zini kʋk la zug Arthur Ahmed nɛ Nana Fredua. O da paam vɔɔt kɔbisnaasi nɛ pisnaasi (440) ka nidiba ayi banɛ kpɛlim la paam kɔbistan nɛ pisi nɛ ayɔpɔi (327) nɛ pisis nɛ ayɔpɔi (27).

O da di yʋʋm tusa ayi nɛ pisi (2020) Nwadis piinɛ ayi Wadmaanib vɔɔtʋg la bɛ Okaikwei South Constituency. O da paam vɔɔt tusa pisnaasi, kɔbistan nɛ piswai nɛ atan (40,393) dinɛ an pisyuobʋ dual pisnii nɛ ayi kɔbiga pʋʋgin la (60.82%) ka onɛ tial o la, Abraham Kotei Neequaye onɛ an Maasim tiig Naadɔɔg, National Democratic Congress (NDC) nid la paam vɔɔt tusa pisi nɛ ayuobʋ nɛ piinɛ awai (26,019) dinɛ an pistan nɛ awai dual piinɛ anii kɔbiga pʋʋgin (39.18%).

## Mɛŋ bɛlim
O anɛ Victor Newman onɛ da an Gaana pɔlitks nwɛɛd la pʋayua.

## Gbanvɛɛnsa
Death anniversary of the Hung Kings

**Hùng Kings' Temple Festival** (Vietnamese: *Giỗ Tổ Hùng Vương or Lễ hội đền Hùng*) anɛ Vietnamese malʋŋ kanɛ ka ba maan yʋʋm yʋʋm 8th paae 11th daar, third lunar month la ni tis Hùng Vương bɛɛ Hùng Naanam. Malʋŋ la mɛŋ daar, dinɛ an vʋʋsim daar Vietnam din yi yʋʋm tusa ayi nɛ ayɔpɔi (2007) la ni, bɛnɛ dabpiiga la daar.

Laanɛ di yʋʋkanɛ ka nidib bɛdegʋ mi an Death Anniversary of the Hùng Kings la (Vietnamese: *Giỗ Tổ Hùng Vương*), malʋŋ la pʋ paan dabisir vikki kanɛ ka Naasia maal kaalim Hùng King pʋʋginɛ.

## Malʋŋ
Nidib zunod Hùng Kings la bɛ Temple of Hùng King, HCMC

Dinɛ zug ka ba maan malʋŋ kaŋa anɛ ye ba tien ka yɔ lampo tis Hung kings banɛ an kpɛɛmbanɛ da pinil sʋʋlim la ka an yiiga naanam tis teŋ la. Malʋŋ la ɛɛnti pinilnɛ teŋin la mɛŋ vʋʋsim daar, amaa ka di yʋʋn lieb teŋ la wʋsa vʋʋsim daar ka din da pinil yʋʋm tusa ayi nɛ ayɔpɔi (2007) la ni. Yʋʋm tusa ayi nɛ piinɛ ayuobʋ (2016) la ni, banɛ da an saami keŋ teŋ la malʋŋ kaŋa nina kal na an nwɛnɛ miliyɔŋa ayɔpɔi.

## Malʋŋ titaar
Nidib ɛɛnti wien keŋ Hùng Temple, Giỗ Tổ Hùng Vương nidib kennɛ anina zunodi bɛ Temple of Hùng King

Malʋŋ la bɛnɛ dabisa bɛdegʋ amaa nwadig la dabpiiga daar anɛ dabiskanɛ bɛɛ di kɔn. Giligir ɛɛnti pinil zuor la gbinnin, ka zien ba yaa paae temple bil ni wʋsa. Ba na maal wala nɛ ban na ti paae High Temple la ni. Kpɛla nii, banɛ an saam la maan winsɔsʋg ka nyuoe bʋn nyubisa tisi ba yam.

## Gbanvɛɛnsa
Dickson Adomako Kissi

**Dickson Adomako Kissi** (n du'a 23 Sawina Nwadig 1981) la anɛ Ghana politiks nwe'ed ka mɛ lɛn an onɛ zamis tima yɛla. O mɛ paas 8th parliament of 4th Republic of Ghana la n zi'e tis Anyaa Sowutuom sʋ'ʋlim n bɛ Greater Accra Region linɛ anɛ Wabʋg na'adɔɔg la(NPP).[1][2][3][4]

## Yiiga Vʋm Bɛlim
Adomako Kissi anɛ onɛ ka Dr. Emanuel Abu Kissi onɛ an Du'ata nɛ Madam Elizabeth Bamfo Kissi, onɛ an Pu'a du'as la da du'a o 23 Sawina Nwadig 1981[1]

O yitnɛ Kwahu Mpreaso n bɛ Eastern Region, Ghana la.[5]

## Sakur Ken
O da keŋnɛ St. Peter's Dad Sakurin n bɛ Kwahu Nkwanta
Diisiŋ

Diisiŋ anɛ dʋgʋb lag kanɛ mɔr zug kpilig, o gin'isid la naarin. Diib la'ad buudi  ( saŋa sieba ka ba buon ye dʋgʋb la'ad bɛ United States), kas-kas zin'isieba, li tʋʋm anɛ anɔk gbɛn'e diib niŋ nɔɔrin.Diisin mɛ lɛm mɔri makir, gurugir, mɔn nɛ gɛnrigir zɛnbiis nɛ tɔrid diib, diib dʋgʋbin.   Zumaʋŋ kaŋa diisin yʋ'ʋn maan yiti kut ni ( Lin wʋsa ka nidib mi'i ka li an kut ka mɔr tɛbsim ), daug bɛɛ rɔba. Diisin buudi zuoya bɛdigʋ ka ba nɔki la'ad buudi maal ka li mɔr tʋʋma kɔn'ɔb -kɔn'ɔb nɛ diib. 

## Gbamvɛɛnsa
Division One League

**Division One League** yʋʋn anɛ dinɛ ka ba buon ye Access Bank Division One League ban yɔɔd ligidi la zug ka an second tier football league bɛ Ghana ka Ghana Football Association gɔsidi di yɛla. Onɛ di zonenama atan la ɛɛnti paam tuon keni paas Ghana Premier League. 

## League la an siem
League la pʋdignɛ zinisa atan (three zones) ka zone yinne bɛ teŋ la tuon (southern), sʋʋgʋn (middle) nɛ nyaaŋ (northern) sʋʋlim wʋsa.

**Region banɛ bɛ Zone One**: Brong-Ahafo, Northern, Upper West & Upper East Region

**Region banɛ bɛ Zone Two**: Central, Western & Ashanti Region

**Region banɛ bɛ Zone Three**: Eastern, Volta & Greater Accra Region

## [[Greater Accra Region2020-21|2020-21]]

**Division One League kilabnam nɛ stadium nɔkid nidib siem, biela anɛ 10,000:**

## 2021-22

## Gbanvɛɛnsa
Domeabra-Obom Constituency

**Domeabra-Obom** anɛ constituency nam la yinne bɛ Ghana wadmaanib yin la. Ba vɔɔdir gaŋid wadmaan ka o zie tis teŋ la bɛ wadmaanib yin la dɔllisid vɔɔdʋg pʋʋgin. Domeabra-obom bɛnɛ Ga south minisipal kanɛ bɛ Accra region Ghana sʋʋlʋm nwa.

## Bɛɛna yɛla
Kʋk la bɛnɛ wa Accra mɛtɔrɔpɔlis distrik sʋʋlʋm kanɛ bɛ Accra region titaar Ghana nwa ni. Ba da naam constituency la nɛ ka li dɔlisi ban da wɛlig bɛɛ pʋdig Ga south constituency kʋdʋg n yiis Domeabra-obom nɛ waija nɛ Trobu-Amasaman constituency nam la ba kɔn la, ka li anɛ yʋʋm 2004 samanpiid nwadig kanɛ da an gɔmma nɛ wadmaanib gaansʋg vɔɔt saŋa la.
Domestic Violence and Victim Support Unit (DOVVSU)

**Domestic Violence and Victim Support Unit (DOVVSU)** anɛ lʋgʋri bɛ Ghana Police Service. Di mɔr paŋ kanɛ gɔsid ban daamid pʋab nɛ biis yaan. DOVVSU mɔnrɛ gbanar ye ba gu, gban ka kpar nimbanɛ mugusidi ba taaba bɛɛ namisid pʋab nɛ biisi ba yaan. 

## Tʋʋma
Lʋgʋr la sʋnidnɛ ka guud nimbanɛ ka ba mugusidi ba ka laasid nɛ Department of Social Welfare, International Federation of Women Lawyers nɛ Legal Aid Board. DOVVSU sʋŋid nimbanɛ ka ba digin nɛ ba ka di ka ban mɛŋ bɔɔdim, banɛ ka ba saansidi ba, banɛ ka ba faan ba nɛ banɛ ka ba nidib kɛɛsi ba bas. DOVVSU paam paŋi yinɛ, yʋʋm tusir, kɔbiswai nɛ piswai nɛ ayi Ghana wada gbaʋŋ la (*1992 Constitution of the Republic of Ghana), Police Service Act, [[Criminal and other Offences Act]], Act 29/60, [[Children's Act]], Act, 560 /98, Juvenile Justice Act, Act 653/2003, Ghana Domestic Violence Act (Act 732) 2007.* 

## Din laas siem
DOVVSU dinɛ ka ba da buon ye ‘Women and Juvenile Unit (WAJU) giŋa la da pinilnɛ yʋʋm tusir kɔbiswai nɛ piswai nɛ nii nwadis piiga la ni (October 1998) ye di an lʋgʋr kanɛ bɛ di kɔn ka zanl tadimnam mugʋsʋg yɛla. Ka ba yʋʋn tisi di yʋʋpaal ye Domestic Violence and Victim Support Unit yʋʋm tusa ayi nɛ anu la ni (2005), di anɛ pʋlis banɛ mɔri ba ɔfisnam region tɛmpʋtitaar wʋsa ni ka bɛ districtnam bɛdigʋ Ghana.

## Gbanvɛɛnsa
Dominic Akuritinga Ayine

**[[Dominic Akuritinga Ayine|Dominic]] [[Akuritinga|Akuritinga]] Ayine** onɛ ka ba dua o yʋʋm tusur yinne, kɔbʋs wai nɛ pisyuobʋ nɛ ayuʋbʋ la, Sapal nwadig daba ayuobʋ daar la,(06-01-1966) anɛ Ghana nid ka an wadmaani bɛ Ghana Parliament kanɛ paasi ayɔpɔi la ni Ghana republic kanɛ paasi anaasi la, zi'e tisid Bolgatanga East teŋ n bɛ Bolgatanga sʋ'ʋlim ni la, ka zi'e tid man'asim tiig na'adɔɔg la(NDC).

## O mɛŋ yɛla
O du'am saŋa: yʋʋm tusur yinne, kɔbʋs wai nɛ pisyuobʋ nɛ ayuobʋ, daba ayuobʋ daar (6 January 1966). O anɛ yʋʋma pisnu nɛ ayɔpɔi. (Age 57)

O teŋ: O anɛ Ghana nid.

O politiks na'adɔɔg: Ma'asim tiig paati  (NDC)

Alma mater: University of Michigan

## O vʋm pin'ilʋg
Ba du'a Ayine nɛ yʋʋm tusur yinne la, kɔbʋs wai pisyuʋbʋ nɛ ayuʋbʋ la, sapal nwadig, daba ayuobʋ daar la nɛ Zuarungu teŋ n bɛ tudu sʋ'ʋlim ni  (Upper east region), Ghana kpɛ.

## O sakur ken
# O da naae University of Ghana ka yinɛ nɛ gbauŋ bama, Bachelor of Arts degree, lɔɔ ni, nɛ GSL, yʋʋm tusur yinne, kɔbʋs wai nɛ piswai nɛ anu(1995) la ni. Ka lɛn da paam LLM kasɛt International  Economic Law ni, n yi University  of Michigan Law Sakurin la, yʋʋm tusur yinne, kɔbʋs wai nɛ piswai nɛ anii(1998) la ni. Ka o da lɛn  tʋgʋs n keŋ Stanƒord University lɔɔ sakurin n bɛ California teŋin, USA la, n yi nɛ Trade and Democracy  kasɛt bgauŋ, yʋʋm tusa ayi nɛ ayuʋbʋ(2006) la ni.

## O mɛŋ bɛllim yɛla
Ayine anɛ Krista biig.O mɔr pu'a nɛ biis ayɔpɔi.

## O tʋʋma yɛla
* Ayine anɛ lawyer.
* O lɛm anɛ pa'an law zamisʋg lʋgʋr la University of Ghana,  Legon, Accra.
Ka lɛm an Minista nya'andɔli tis Justice.

## Gbanvɛɛnsa
Derrick Oduro

**Derrick Oduro** (Ba da dʋa o nɛ yʋʋm tusir, kɔbiswai nɛ pisnu nɛ anii nwaisa ayi dabpisi nɛ atan daar, (23 February 1958) ka o an Ghana pɔlitis nwɛɛd onɛ da an soogia da bɛ Ghana Army ka o kpɛŋ da an major. O anɛ wabʋg naadɔɔg, New Patriotic Party nid ka da an deputy Minister tis Defence, Ghana. O da lɛn anɛ wadmaani tisi Nkoranza North Constituency dinɛ bɛ zinikanɛ ka ti da buon ye Brong Ahafo region ka yʋʋn an Bono East Region la.

## On siniŋ siem nɛ o sakur yɛla
Oduro yinɛ *Dromankese* bɛ Brong Ahafo Region ka dio yʋʋr yʋʋn an Bono East Region bɛ Ghana. O mɔrnɛ Masters of Arts, governance and leadership yi Ghana Institute of Management and Public Administration (GIMPA). O lɛm mɔr Diploma in Public Finance yi Institute of Accountancy Training nɛ kasɛta gbaʋŋ yi Cranfield University. 

## Tʋʋma nɛ pɔlitis
Oduro da pinili o tʋʋma ka anɛ onɛ gɔsid ligiid yɛla (bursar) bɛ Akosas Business College din yi yʋʋm tʋsir, kɔbiswai nɛ pisyɔpɔi nɛ ayɔpɔi (1977) paae yʋʋm tusir, kɔbiswai nɛ pisyɔpɔi nɛ awai (1979). Din nyaaŋ ka o da yi keŋ kpɛn military yʋʋm tusir, kɔbiswai nɛ pisyɔpɔi nɛ awai (1979) paae tʋʋm tusa ayi nɛ anu (2005). O da naae o soogia tʋʋma ka lieb presiding member tis Nkoranza District Assembly din yi yʋʋm tusa ayi nɛ anu (2005) paae yʋʋm tusa ayi nɛ ayɔpɔi (2007). yʋʋm tusa ayi nɛ ayɔpɔi (2007) la ni, Wabʋg naadɔɔg, New Patriotic Party nid, Derrick Oduro da nyaŋi o taaba nɛ naadɔbanɛ da nya nɛ o la ka keŋ zieni tisi Nkoranza North Constituency ka nan kpɛn an wadmaani paae zina.

O da nya yʋʋm tusa ayi nɛ pisi (2020) Ghana wʋsa vɔɔtʋg la wabʋg naadɔɔg, New Patriotic Party ka kɔɔŋ tis Joseph Kwasi Mensah onɛ an maasim tiig naadɔɔg, National Democratic Congress. Joseph Mensah da paam vɔɔt tusa piinɛ anu, kɔbiga nɛ pisi nɛ anaasi (15,124) yi vɔɔt la wʋsa pʋʋgin ka Oduro paam vɔɔt tusa piiga, kɔbiswai nɛ pisyɔpɔi nɛ anii (10,978). 

## Mɛŋ yɛla
Derrick Oduro mɔr pʋa nɛ biisa ayuobʋ o anɛ Kristo biig ka keŋ Seventh Day Adventist.

## Laasʋg nam banɛ ka o tʋm
O da paas Gender and Children Committee, Business Committee nɛ Youth, Sports and Culture Committee. 

## Gbanvɛɛnsa
Desmond De-Graft Paitoo

**Desmond De-Graft Paitoo** anɛ Gaana pɔlitiks nwɛɛd, ba da duanɛ nwaris anii la yυυm tusir nɛ kɔbiswai nɛ piisyuobυ nɛ awai li dabisim piisi nɛ yinne la ni. O anɛ wadmaan n tis Gomoa East sυυlυm la. 

## O vυm pinilυg nɛ sakυr yɛla
Ba da dua Desmond De-Graft nɛ nwaris anii la yυυm tusir nɛ kɔbiswai nɛ piisyuobυ nɛ awai li dabisim piisi nɛ yinne la ni, o yinɛ Gomoa Dasum linɛ bɛ Gaana Central Region sυυlυm la. Desmond De-Graft da naae o MSLC yυυm tusir nɛ kɔbiswai nɛ piisnii nɛ ayɔpɔi la ni, ka lɛn naae linɛ an Mechanical Engineering yυυm tusir nɛ kɔbiswai nɛ piiswai nɛ yinne la ni ka maal o Digirɛɛ linɛ an Supply Chain Management (Procurement) yυυma tusa yi nɛ piina nii la ni. 

## Tυυma
Desmond De-Graft anɛ Chief Executive Officer (CEO) n tis Desreen Shipping and Logistics tυυma. O anɛ freight forwarder.

## O vυm bɛllim
Desmond De-Graft anɛ Maasim Tiig Naadɔɔg nid. Ban da maal vɔt Maasim Tiig Naadɔɔg la ni ye ba gaŋ sɔ ka o zien naadɔɔg la nɔba zug nyaa Gomoa East linɛ bɛ Gaana Central Region sυυlυm kυk la ka ba vɔt ka o di.

## Yυυma tusa yi nɛ piina yuobυ vɔt la yɛla
Yυυma tusa yi nɛ piina yuobυ vɔt kanɛ ka Gaana dim da maal la, ka ba vɔt Wabυg Naadɔɔg nid Kojo Asemanyi di Gomoa East  kυk la ka bas. O da paamnɛ vɔt bam 15,010 kɔbiga pυυginɛ o da mɔri 42.5% n yi vɔt la wυsa pυυgin ala ka Wabυg nid la Kojo mɛ da 17,654 kɔbiga pυυginɛ o da mɔri 50.0% n yi vɔt la wυsa pυυgin, onɛ mɛ da zien o mɛŋ nyari Marcus Yaw Danso mɛ da paamnɛ 1,604 kɔbiga pυυginɛ o da mɔri 4.5% vɔt la wυsa pυυgin, Eunice Assuman onɛ mɛ da an PPP nid mɛ da paamnɛ vɔt 920 kɔbiga pυυginɛ o da mɔri 2.6% n yi vɔt la wυsa pυυginɛ ka Godfred Kumedzro Cudjo onɛ an CPP nid la mɛ da mɔri 105 kɔbiga pυυginɛ o da mɔri 0.3%  n yi vɔt la wυsa pυυgint.

## Yυυma tusa yi nɛ piisi la vɔt la yɛla
Yυυma tusa yi nɛ piisi la ni ka ba da vɔt ka Desmond De-Graft da zien Maasim Tiig Naadɔɔg la nɔba zug nyaa di Gomoa East sυυlυm wadmaanib kυk la, o da paamnɛ vɔt bam 36,637 kɔbiga pυυginɛ o da mɔri 49.46% n yi vɔt la kanl wυsa ni n keŋi paas ti wadmaanib yir linɛ paas anii la ti Gaana Republic linɛ paas anaasi la onɛ Wabυg nid  Kojo Asemanyi la zien ka o di ka bas o, Wabυg nid la da mɔri vɔt bam 135,873 kɔbiga pυυginɛ o da mɔri 48.42% n yi vɔt la kanl wυsa ni, Samuel Kofi Essel onɛ da an  GUM nid la mɛ da paam vɔt bam 1,397 kɔbiga pυυginɛ o da paamnɛ 1.89% n yi vɔt la wυsa pυυgin ka Emmanuel Otchere onɛ an UPP nid la mɛ da mɔri vɔt bam 173 kɔbiga pυυginɛ o da mɔri 0.23% vɔt la wυsa pυυgin.

## Kpɛɛm banɛ ni ka o paas
Desmond De-Graft paas kpɛɛm banɛ gɔsidi ti Gaana ya yɛla la ni. O mɛ lɛn paas kpɛɛm banɛ gɔsidi ti diib nam, kuob nam nɛ Kooko nam yɛla la ni n bɛ wadmaanib yir linɛ paas anii la Gaana Republic linɛ paas anaasi la.

## O mɛŋ bɛllim
Desmond De-Graft anɛ Kristo biig.

## On tυm siel
Yυυma tusa yi nɛ piisi nɛ ayi la Buniya nyaaŋ nwarig yinne la ni, ka o yina piana ye o na kɛ ka ba mɛ sibiti dɔt, kυkus nɛ laadnam bɛdigυ n bɛ Dampase linɛ bɛ Central Region sυυlυm la.

## Gbanvɛɛnsa
Dominic Azimbe Azumah

**Dominic Azimbe Azumah** (du'am yʋʋm anɛ 1 January 1950) anɛ Ghana nid onɛ an politiks daan  onɛ da an yiiga nɛ ayi' nɛ anaasi nɛ anu nɛ ayuobu daan M.P. tis Fourth Republic of Ghana. O da an Garu-Tempane Constituency dinɛ bɛ Upper East Region la M.P bɛ Ma'asim-tiig party ka ba ye National Democratic Congress Na'asaalin la

## O du'am nɛ o Sakur yɛla
Azumah du'am yʋʋm anɛ 1 January 1950. O nɔbignɛ Garu, teŋbil banɛ bɛ Upper East Region bɛ Ghana la. O da keŋnɛ Institute of Local Government Studies, Ghana ka paam kasɛta bɛ Local Government Administration ni

## O nu'ug tʋʋm
Azumah anɛ Accountant (banɛ kaan ligidi bankin la).

## O Politiks yɛla
Azumah anɛ Ma'asim-tiig dinɛ ka ba buon ye NDC la nid. O yiiga na'am ka o di MP bɛnɛ January 1993 dinɛ ka ba da vɔɔt 1992 MP nam vɔɔtʋg la. O da bɛnɛ ani ti paae December 2000 ka Akuka Albert Alalzuuga, yʋ'ʋn kena di'e ka bas o, ka o lɛn keŋ zi'en o kɔn'ɔnkɔn' ya'as. O da nya' na'am bɔɔd MP o teŋin 2004 vɔɔtʋg la, ka paam kuk la yʋ'ʋn da an MP bɛ, 4th parliament tis 4th Republic of Ghana bɛ January 2005 yʋʋm la ni. Onɛ da an MP ti paae 6 January 2017. Akuka Albert Alalzuuga da di'e kuk la o nu'usin onɛ mɛ da an NDC nid. Yʋʋm tusa ayi' nɛ piinɛ ayi'  la ni (2012), Azumah da an MP nɛ Minister of State tis Atta Mills yʋʋm la ni.

## O Vɔɔt yɛla
On ka ba da vɔɔt o ye o an MP tis yiiga MP bɛ gɔmɛnanam anaasi Ghana nwa ni 7 January 1993, banɛ da vɔɔt 1992 Ghana MP nam vɔɔtʋg kanɛ da maal 29 December 1992 la ni. On da li 2000 yʋʋm vɔɔtʋg la ni, Azumah da lɛm di kuk la an MP tis Garu-Tempane sʋ'ʋlʋm bɛ Upper East Region, Ghana bɛ 2004 yʋʋm vɔɔtʋg la ni nɛ Ma'asim-tiig pati. O sʋ'ʋlʋm la da an dinɛ pɛ'ɛs sʋ'ʋlʋmnam 9 banɛ di Mp bɛ Ma'asim-tiig paati yit sʋ'ʋlʋmnam 13 banɛ bɛ Upper East Region nwa ni.

Ma'asim tiig Na'adɔɔg la, National Democratic Congress da di kʋgʋs bi'ela dinɛ an piswai nɛ anu (94) yi kʋgʋs kɔbisyi nɛ pistan' pʋʋgin (230). O da paam vɔɔt tusa piinɛ nii nɛ kɔbisyɔpɔi nɛ anu (18,705) yi vɔɔt la wʋsa an tusa pistan' nɛ naasi nɛ pisi pʋʋgin (34,020). Nɛ' da zɛmnɛ pisnu nɛ nu kɔbiga pʋʋgin (55%) yi vɔɔt la wʋsa pʋʋgin. Ba da vɔɔti tis o ka bas Pullam William onɛ bɛ Peoples' National Convention, Joseph Akudbilla onɛ bɛ Wabʋg Na'adɔɔg, New Patriotic Party ni la nɛ Anabah Joseph Benibah onɛ bɛ Convention People's Party. Bama wʋsa da paamnɛ vɔɔt tusir yinne nɛ kɔbis nii nɛ pisyɔpɔi nɛ nii (1,878), vɔɔt tusa piinɛ atan nɛ pisyuobʋ nɛ ayɔpɔi (13,067) nɛ vɔɔt kɔbistan' nɛ pisyɔpɔi (370) nwɛnɛ ba yʋda la dɔl taaba si'em la. Ba vɔɔt la zɛmnɛ anu du'ali anu kɔbiga pʋʋgin 5.5%), pistan nɛ anii du'al anaasi kɔbiga pʋʋgin (38.4%) nɛ yinne du'al yinne kɔbiga pʋʋgin (1.1%)  nwɛnɛ ba yʋda la dɔl taaba si'em la.

## O pʋ'ʋsʋm yɛla
Azumah anɛ Kristo biig (Catholic). O di pʋ'a ka mɔr biis 

anaasi.

## Gbanvɛɛnsa
Dominic Napare

**Dominic Napare**  (talk) 10:50, 11 May 2023 (UTC) anɛ onɛ ka ba da dua o Nasaa nwadig pii nɛ yinne, li daba atan daar yʋʋm 1960. O anɛ Ghana nid ka nwɛɛd politiks Maasim Tiig Paati (NDC) ni. O anɛ Wada maalʋg Yir linɛ paas ayɔpɔi nɛ a nii la nid yinne Ghana Fourth Republic la ni . O anɛ wadamaanɛ Sene East Sʋʋlimin linɛ bɛ Bono East Region ka zie National Democratic Congress.

## O mɛŋ bɛllim
Napare anɛ Roman Karimbiig. O mɔr pua nɛ biis anaasi).

O pinilʋg bɛllim nɛ o sakur ken[edit source]

Ba da dua o nɛ Nasaa nwadig pii nɛ yinne, li daba atan daar yʋʋm 1960. O yitnɛ Kajaji, tempʋʋg kanɛ bɛ Bono East Region Ghana nwa. O da keŋnɛ sakur titaar linɛ buon University of Education, Winneba ka die Bachelor of Education degree Management ni nɛ Secretarial Studies kasɛta gbauŋ.

## Politiks
Napare anɛ Masim Tiigs paati nid (NDC). Yʋʋm 2012, o da nyaa Sene East kʋk la Maasim Tiig Paati ni wadamaalʋg yir linɛ paas ayuobʋ la ni ka di.

## 2020 vootʋk
Ba da lɛn vot Napare ye o an wadamaan Sene East yʋʋm 2020 nwadis pii nɛ ayi vootigin la. O da di kʋk la ka li anɛ nidib tusa pii nɛ atan nɛ kɔbisnaasi nɛ yinne (13,401) lin paal ye kɔbiga pʋʋgin o paam nɛ pisyuobʋ nɛ anaasi nɛ pʋsʋg (64.4%) ka wabʋg New Patriotic Party nid onɛ yʋʋri buon Luchoun Nicholas Bitagan ka o daa nyaad nɛ o la paam nidib tusa ayɔpɔi nɛ kɔbinaasi nɛ pisi nɛ anaasi (7,424) ka lin paal ye kɔbiga pʋʋgin, on daa nyɛnɛ vaar pistan nɛ a nu nɛ linɛ gaad pʋdigir biela (35.7%).

## Komitii banɛ ka bɛ
Napare anɛ onɛ an tuongat-paad Komitti linɛ Gɔsid Suobanɛ ka Fara na Buoe; o mɛ paas Yir Komitii (House Committee). O mɛ lɛn anɛ member of the Privileges Committee; ka mɛ paas banɛ gɔsid ka Gɔmina Paad Zinis Wʋsa nɛ Teŋbibis Maalʋg (a member of the Local Government and Rural Development Committee).

## On tʋm tʋʋm sieba
· O da anɛ Diisi (Sene East District), Nasaa nwadig anaasi dabpisi nɛ anii  yʋʋm 2009 paae 2012.

·  Wadamaan wadamaalʋg yir la Nasaa nwadig yinne daba yɔpɔi, yʋʋm 2013 hali nɛ zina; 2nd term)

· O anɛ Sakur tʋmtʋm

## O tʋʋm sʋma
Yʋʋm 2021 la ni, o da tɔnd motonam tis pʋlis sateesanam atan' o sʋʋlim la ni.

## Gbanvɛɛnsa
Dormaa Central Constituency

**Dormaa Central Constituency** anɛ constituency nam banɛ bɛ Ghana ka mɔr sɔ ka o zie ba nɔba zug Parliament of Ghana. Ba ɛɛnti vɔɔtnɛ gaŋ nid yinne ka o aan ba wadmaan. Dormaa Central constituency bɛnɛ Dormaa Municipal District dinɛ bɛ Bono Region sʋʋlim, Ghana. Ba da maal pinili dinɛ ka yʋʋm tusa ayi nɛ piinɛ ayi (2012) Ghana wʋsa vɔɔtʋg la naam paae.

## Titɔdis
Constituency la bɛnɛ Dormaa Municipal District pʋʋgin bɛ Bono Region sʋʋlim, Ghana. 

## wadmaannib

## Vɔɔtʋg

Nɛ paalnɛ din da an siem ka Dorma Central Constituency nan kae la. 1965 vɔɔtʋgin la, banɛ da bɛ da anɛ Dorma nɛ Dorma-Drobo constituency nam. 1969 nɛ 1979 vɔɔtʋgin la, ba da laasnɛ an Dorma constituency. Din yi yʋʋm tusir, kɔbiswai nɛ piswai nɛ ayi (1992) paae yʋʋm tusa ayi nɛ anii (2008) vɔɔtʋgin la, ka di da kilim Dorma West nɛ Dorma East constituency nam. Dorma Central constituency da kena ka yʋʋm tusayi nɛ piiga nɛ ayi (2012) vɔɔtʋg la nyaan paae.

## Gbanvɛɛnsa
Dormaa East Constituency

**Dormaa East Constituency** anɛ constituency kanɛ bɛ Bono Region sʋʋlim, Ghana. Yaw Ntow Ababio an wadmaani tis constituency la. O da zienɛ Wabʋg Naadɔɔg, New Patriotic Party (NPP) nɔba zug ka ba da gaŋ o. Ka o da paam vɔɔt tusa anaasi, kɔbis nii nɛ piswai nɛ anii (4,898) gaad o taaba ka li da kɛ ka o an wadmaan. O da zien constituency la nɔba zug 4th Republic parliament la ni.

## Gbanvɛɛnsa
Dreams Football Club

## Labakʋda
Ba da pinil kilab la nɛ yʋʋm tusa ayi nɛ awai (2009) la ni. Ka da paam tuon kennɛ lɛb second level Ghana football league la ni yʋʋm tusa ayi nɛ piinɛ anaasi (2014) la ni. kilab la da paam suori nwɛ Ghana Premier League yʋʋm tusa ayi nɛ piinɛ anu (2015) la ni ban da an banɛ di Zone 3 dinɛ bɛ Division One League la. Kilab la yisi ba nwɛɛb zinigi keŋ Dawu, yʋʋm tusa ayi nɛ piinɛ anu (2015) paae piinɛ ayuobʋ (16) football siizin la ka nyaŋi paam Ghana Football Association's Club Licensing System ziesim. Amaa, ba da basi ba diema zinig Kweiman zinikanɛ ka ba nwɛɛdib la bɛdegʋ bɛ.

Kilab la tʋmnɛ yiiga team dinɛ ka sɔ wʋsa mi ye Stage 1 nɛ youth team dinɛ an Stage 2. Banɛ nwɛɛd Stage 1 la an banɛ an yiiga nwɛɛd Ghana Premier League la. Asante Kotoko trainer nɛ national U20 team coach Abdul Karim Zito paan banɛ nwɛɛd Stage 1 la. Stage 2 an banɛ bɔɔd nidibi tisid Stage 1 amaa ba kuosʋg yʋʋr anɛ Still Believe FC nɛ In God We Trust FC.

## Ghana Premier League
Dreams FC da paam suori kpɛn 2015–2016 Ghana Premier League siizin la yiiga din yi ban pinil. Yʋʋm tusa ayi nɛ piinɛ ayuobʋ nwadis piinɛ ayi la ni, December 2016, ba da yis kilab la Ghana Premier League lɛbis nyaaŋ dɔlisid daaʋŋʋ da bɛ ba bɔɔl nwɛɛd yinne ni la. Gbanar la da yinɛ Ghana Football Association's Disciplinary Committee. 

## Kit nam maalʋg
Ghana Premier League da maal nɔnaalʋg nɛ, Mayniak Sports Wear banɛ maal kit nam ye bam aal kitnami tisi ba.

## Banɛ nwɛɛd Kilab la ni
**Yiiga team**

*Din yi 12 November 2021*

## Coach nam

## Manager nam

## Kpɛɛmnam

## Zunor
**National leagues**

GN Bank Division One League: 2015

Division Two League (Greater Accra): 2014

**Nyaab sieba**

GHALCA G8 2018: Champions

## Youth team nwɛɛdib
Dreams Youth Team yis bɔɔl nwɛɛdib nwɛnɛ

John Antwi of Misr Lel-Makkasa SC, loan yi Al Ahly SC, dinɛ bɛ Egyptian Premier League.

Baba Rahman of Chelsea, onɛ yʋʋn nwɛɛd Reading F.C loan la

Benjamin Tetteh onɛ bɛ Sparta Prague , Czech First League.

Leonard Owusu onɛ bɛ Vancouver Whitecaps FC, Major League Soccer.

Montari Kamaheni onɛ bɛ F.C. Ashdod, Israeli Premier League.

Emmanuel Lomotey onɛ bɛ Extremadura UD, loan bɛ Villarreal CF B

Lawson Bekui onɛ bɛ AC Kajaani, Finland.

Samuel Alabi onɛ bɛ F.C. Ashdod, Israeli Premier League.

Emmanuel Sowah Adjei onɛ bɛ KAS Eupen, Belgian Pro League.

## Gbanvɛɛnsa
Dzifa Gomashie

**Abla Dzifa Gomashie** anɛ  Ghana nid kanɛ an sini bɛɛ sigiiliŋ nwaad nɛ Pɔlitiks nwɛ'ɛd. 

O da anɛ Tourism minista nya'andɔl ka ba buon Na'asaalin ye Deputy Minista la n tis Ma'asim Tiig paati (NDC) saŋkanɛ ka ba paati la da an Ghana gɔmina la yʋʋm 2013 nɛ 2017. Saŋkan la, John Dramani Mahama da an Ghana Zugraan.

Nannanna onɛ zi'e Ma'asim tiig paati (NDC) Parliament zi'esim tisid Ketu vɔɔtʋg sʋ'ʋlim la ka lɛn an Aflao Teŋ la Pu'ana'ab.[6]

## O sakur ken yɛla
Mr. Patrick Dotse Gomashie nɛ o Pu'a Helen Gomashie da du'a Gomashie nɛ Ankara (Accra). O yitnɛ Aflo n bɛ Volta Region la. Ba da du'a o nɛ Na'asaa nwadis ayɔpɔi an Mɔraug Nwadig la dabis 25 yʋʋm 1965.

O da keŋi o tɔlisig sakur (secondary) nɛ St. Louis  Senior High Sakurinnɛ bɛ Kumasi ka tɔlisi keŋ University of Ghana, ani ka o da paam Theatre Arts Diploma kasɛta gbauŋ, ka lɛn paam bachelor's degree Theatre Management ni nɛ African Studies MPhil yit Institute of African Studies.[7]

## Tʋʋma
Gomashie da pin'ili o sigiilima itima yɛla  nɛ yʋʋm 1985 saŋkanɛ ka o da la'asnɛ Talents Theatre Company la. O da la'amnɛ nɛ sigiilim nwa'adib n maal sigiilima banɛ an 'Black Star', 'Mambo', 'Chaka the Zulu', 'Jogolo' nɛ The Third Woman. O mɛ da lɛn maal sigiilima banɛ an 'Ghost Tears, House of Pain, Heart of Gold nɛ sieba National Arts bɛdegʋ NAFTI zamisug ni.O mɛ lɛn anɛ sigiilima gbaʋŋ gʋlis onɛ gʋlisid ka lɛn gʋlisid ka isi 'By The Fire Side, GTV Tʋʋma banɛ an Sɔlima n kpɛmisid biis ka ba karimid ka kɛt ka ba kariŋ  miilim ken tuon amaa nananna o basi li nɛ ka li anɛ ye sʋŋʋr kai.[1]

Li ya'a yi sigiilima itima ni, o mɔr diib kuosug zi'ig ka li buon ye 'Mama's Kitchen' bɛ Ashale Botwe, [1] linɛ pʋ lɛm bɛ tʋʋma nii.

## Pɔlitiks Yɛla
Yʋʋm 2013 la ni, Zugraan John Dramani Mahama da gaŋi o ka o an deputy Minista tis Tourism, Arts nɛ Culture, kpeŋ kanɛ ka o zanl hali ti paae o paati saŋa la. Ma'asim tiig paati la da pʋ paam kʋk la ka nɔki tis onɛ da paam yʋʋm 2017.[2]

Nwadis anii la an Mɔtul nwadig la dabis 24 yʋʋm 2019 la saŋa, o da nya' Ketu sʋ'ʋlim la ka paam tis Ma'asim tiig na'dɔɔg la (NDC) yʋʋm 2020 ni.[10][11]

## O kpɛuŋ tʋʋma yɛla
Gomashie da anɛ Poverty Reduction Strategy kpɛɛm ka mɛ da lɛn an  banɛ gɔsid Tɔlʋŋ nɛ Lʋgir kanɛ maan la'ad nɛ Zin'ibanɛ ka nidib kennɛ gɔsid (Tʋʋm Trade, Industry nɛ Tourism) kpɛɛm yinne.

## O bɛlim yɛla
Gomashie da ɛlnɛ Martin K. Ahiaglo onɛ kpi la. Ba da pʋ du'a biisɛ. Dzifa da mɔr biribiŋ yit o yiiga sabuod dɔlimin.[4][5][12]

## Gbanvɛɛnsa
Dutar

**Dutar** (ka sieba buon dotar; Persian: دوتار, romanized: dutâr; Russian: Дутар; Tajik: Дутор; Uzbek: Дутор; Uyghur: دۇتار, romanized: Dutar; simplified Chinese: 都塔尔; traditional Chinese: 都塔爾; pinyin: Dū tǎ ěr; Dungan: Дутар) anɛ Iranian dim buudi malʋŋ kanɛ naasaa googi kanɛ mɔr nwiisa ayi ka niŋgɔɔnr waam hali ka di bɛ Iran nɛ Central Asia. Di yʋʋr la yinɛ Persia dim pianaakanɛ an "nwiisa ayi la", دوتار do tār (
Ebenezer Begyina Sekyi Hughes

**Ebenezer Begyina Sekyi Hughes** (Ba da dua o nɛ yʋʋm tusir, kɔbʋswai nɛ pistan nɛ wai nwadis awai la daba anaasi daar, 4 September 1939) ka o da ane gɔmena wada maanib kpɛɛm (Speaker of the Parliament of Ghana) yʋʋm tusayi nɛ anu la ni, (2005) kem paae yʋʋm tusayi nɛ awai la ni (2009).

## On siniŋ siem
Ba da dua Ebenezer Sekyi-Hughes nɛ yʋʋm tusir, kɔbʋswai nɛ pistan nɛ wai nwadis awai la daba anaasi daar, (4 September 1939) bɛ Cape Coast, line bɛ Central Region sʋʋlim, Ghana. Lin yi  yʋʋmtusir, kɔbʋs wai nɛ pisnaasi nɛ anu la ni (1945) kem paae  yʋʋm tusir, kɔbʋswai nɛ pisnu nɛ atan la ni to (1953),

## O sakur yɛla
O da pinil o sakur kennɛ Cape Coast Government dasam sakur la ni (line yʋn an Philip Quaque dasam sakur la). Philip Quaque, da pinil sakur nwa yʋʋm tusir, kɔbʋs yɔpɔi nɛ pisyuobu nɛ ayʋobu la ni (1766), onɛ da an yiiga sɔb, ninsabilis teŋin ka Anglican winpʋʋs dɔɔg dim da maal o kpɛɛm. O da keŋ o secondary education nɛ Adisadel College, yʋʋm tusir, kɔbʋswai nɛ pisnu nɛ anaasi la nii (1954) keŋ paae yʋʋm tusir, kɔbʋs wai nɛ pisyuobu la ni (1960). Yʋʋma tusir, kɔbʋswai nɛ pisyuobu nɛ yinne la ni (1961), O da paam suori  keŋ University of Ghana, Legon, ka da zamisi paam Bachelor of Arts kasɛta gbaʋŋ yʋʋm tusir, kɔbʋswai nɛ pisyuobu nɛ anaasi la ni (1964). O da tɔlisi  keŋ Ghana School of Law, zamisi yina nɛ kasɛta gbaʋŋ (LLB) yʋʋm tusir, kɔbʋswai nɛ pisyuobu nɛ ayuobu la ni (1966).

## Tʋʋma
Ebenezer Sekyi-Hughes da kilim Ghana kɔɔtʋ ni tʋmtʋm, da anɛ barrister nɛ solicitor tis nɛ Supreme Court of Ghana yʋʋm tusir, kɔbʋs wai nɛ pisyuobu nɛ ayuobu la ni (1966). O da tum kɔɔtɔ tʋʋma nɛ wada tʋʋma bɛ Accra nɛ Takoradi linɛ bɛ Western Region sʋʋlim la yʋʋmtusir, kɔbʋs wai nɛ pisyuobu nɛ ayuobu nwadis piiga la ni (October 1966). O da paam kpɛŋ kanɛ yʋʋri buon Notary Public yitnɛ Ghana banɛ gɔsid wada tʋʋma kpɛɛm (Chief Justice of Ghana)  yʋʋmtusir,  kɔbʋs wai nɛ pisyɔpɔi nɛ anaasi la ni (1974). O da nɔbigi lieb Senior Advocate yʋʋmtusir, kɔbʋs wai nɛ piswai la ni (1990). Sekyi-Hughes da anɛ Western Region sʋʋlim kpɛɛm tis Ghana Bar Association  yʋʋmtusir, kɔbʋs wai nɛ pisyɔpɔi nɛ ayɔpɔi la ni (1977) kem paae  yʋʋmtusir, kɔbʋs wai nɛ pisnii la ni (1981). O da paas Judicial Council of Ghana yʋʋm kan la. Sekyi-Hughes tɛŋ naanam nɛ o tɛŋ nidib (Western Region sʋʋlim) da gaŋ o ye o paasi saan Ghana teŋ nɔbigir yɛla (Council of State of Ghana), yʋʋm tusayi nɛ yinne la ni (2001). On da nya naadɔɔg First National Vice-Chairman ka da kɔɔŋ yʋʋmtusir, kɔbʋs wai nɛ piswai saŋa la (1990), o da kpɛn bɛ o naadɔɔg la ni, nɛ on ti nya naam ka yʋʋn di yaan, ka da an National Council of Elders ka lin nyaaŋ ka ba gaŋ o ye o an Ghana wada maanib kpɛɛm (Speaker of Parliament), naadɔɔg kanɛ yʋʋri buon NPP naam saŋa la.

## Mɛŋ bɛllim
Sekyi-Hughes Mɔr pʋa nɛ biis ayuobʋ.

## Gbanvɛɛnsa
Ebenezer Gilbert Nii Narh Nartey

**Ebenezer Gilbert Nii Narh Nartey** anɛ Ghana pɔlitis nwɛɛd ka an wadaani paas Seventh Parliament of the Fourth Republic of Ghana tis Ablekuma Central Constituency bɛ Greater Accra Region sʋʋlim la wabʋg naadɔɔg, New Patriotic Party nɔba zug.

## On siniŋ siem nɛ o sakur yɛla
O yinɛ Ningo bɛ Greater Accra Region la. 

O mɔrnɛ Diploma in Human Resource Management dinɛ ka paam yi Institute of Commercial Management, Diploma in Architectural Draftsmanship yi Kwame Nkrumah University of Science and Technology nɛ NVTI kasɛta gbaʋŋ ka da paam yi Modern School of Draftsmanship. 

## Pɔlitis
O paasnɛ wabʋg naadɔɔg, New Patriotic party. O anɛ wadmaani tis Ablekuma Central Constituency bɛ Greater Accra Region. 

## Tʋʋma
O da paanɛ Islamic Education Programme din yi yʋʋm tusa ayi nɛ anaasi (2004) paae yʋʋm tusa ayi nɛ anu (2005). O da lɛn anɛ Executive Secretary tis Hands that Care Asʋo-m-mɛŋ lʋgʋr. Onɛ da lɛn an Deputy Clients Service Manager nyaandɔl din yi yʋʋm tusa ayi nɛ ayɔpɔi (2007) paae yʋʋm tusa ayi nɛ piinɛ yinne (2011) bɛ Lands Commission ka lɛn an managing director tis Ednark Limited din yi yʋʋm tusa ayi nɛ piinɛ yinne (2011) paae yʋʋm tusa ayi nɛ piinɛ ayuobʋ (2016). 

## Pʋʋsim
O anɛ Kristo biig.

## Gbanvɛɛnsa
Ebenezer Okletey Terlabi

Ba da du'a **Ebeneezer Okletey Terlabi** Nasaar nwadig awai li dab atan' 3 daar yʋʋm tusir nɛ kɔbiswai nɛ pisyuobʋ nɛ atan' (3 September 1963). O anɛ Ghana nid onɛ nwɛ'ɛd pɔlitiks Ma'asim Tiig (NDC) paati la ni, ka an deputy Eastern Regional Minister Ghana sʋ'ʋlim. President John Evans Atta Mills da gaŋ o ka o an minister tʋm ti paae Yʋʋmpaal nwadig yʋʋm tusa ayi nɛ piina atan' (January 2013) la.

Nananna onɛ an deputy minister of Defense of Ghana.

## O bɛllim yɛla
Terlabi anɛ Yesu Pʋ'ʋsʋm nid linɛ an Pentecost. O di pu'a ka mɔr biis atan'.

## O bɛllim nɛ sakur ken yɛla
Ba da du'a Terlabi nɛ September nwadig la dabisa atan' daar yʋʋm tusir nɛ kɔbiswai nɛ pisyuobo na atan' (1963). O yitnɛ Odumase-Krobo, teŋ kanɛ bɛ Eastern Region Ghana ni la.

O da keŋnɛ Kwame Nkrumah University of Science and Technology n paami o Philosophy Master degree biochemistry ni yʋʋm tusa ayi la ni (2000).

## O pɔlitiks nwɛ'ɛb yɛla
Terlabi anɛ Ma'asim Tiig paati la nid linɛ ka ba buon na'asaalin ye National Democratic Congress (NDC) la. Yʋʋm tusa ayi nɛ piina ayi la ni, o da li'a Ma'asim tiig paati la na'am kʋk teŋ kanɛ an Lower Manya Krobo la linɛ an Ma'asim tiig kʋk la.

## O nu'ug tʋʋma yɛla
O da pa'annɛ linɛ ka ba buon ye Biochemistry ka mɛ da lieb Deputy Eastern Regional Minister,

2011 paae Yʋʋmpaal Nwadig la dabisa ayɔpɔi yʋʋm tusa ayi nɛ piina atan'.

## Gbanvɛɛnsa
1. "Regional Ministers". www.ghana.gov.ghs. Archived from the original on 14 October 2013. Retrieved 23 November 2013.

2. "Ghana MPs - MP Details - Terlabi, Okletey Ebenezer". ghanamps.com. Retrieved 9 February 2020.
Ebo Barton- Odro

**Ebo Barton- Odro** anɛ Ghana pɔlitis nwɛɛd ka an onɛ an yiiga onɛ gɔsid ka wadmaanib pianad wadmaanib yir la kpɛɛm nyaandɔl n da bɛ Ghana. O da anɛ wadmaan n tis Cape Coast North constituency yʋʋma 2008 la ti paae 2016 la ni.

## Vʋm pinilʋg nɛ sakur
Ba da dua Barton-Odro nɛ bɛ Saltpond, linɛ bɛ Central Region sʋʋlʋm la. O da keŋ sakuri bɛ Mfantsipim Sakur la ni ka tɔlisi keŋ Ghana School of Law la ka mɛ da lɛn die kasɛta gbaʋŋ linɛ an digirii an wada miilim n yi University of Ghana sakurin la.

## Tʋʋma
Barton-Odro anɛ lawyer. O da tʋmnɛ an zugdaan n tis Chambers of Barton nɛ Partners la. Yʋʋma 2009 la nii, ka o da kena lieb wadmaan ti Ghana sʋʋlʋm kpɛla.

## Pɔlitis
Barton-Odro anɛ Maasim Tiig Naadɔɔg nid. O da anɛ Maasim Tiig Naadɔɔg nid n zienɛ tis Cape Coast Constituency la. Yʋʋma 2008 la ni, Maasim Tiig Naadɔɔg la nɔba zug, ka o da zienɛ nyaa yʋʋma 2012 Ghana vɔt la ni ka di. Yʋʋma 2012 la nii, ka o lɛn zien ka di. Onɛ Henrietta Abane nɛ Sarah Mary Bucknor da zien ka o di ka basi ba, o da paamnɛ vɔt bam 21,189 ka kɔbiga pʋʋgin ka li an 51.53% la n yi vɔt la kanl wʋsa ni.

## O vʋm bɛllim
Barton-Odro anɛ Kristo biig. O di pua ka ba mɔr biis anaasi.

## Gbanvɛɛnsa
Edward Abambire Bawa

**Edward Abamire Bawa** (n du'a Sibiddaar, 1 September, 1973) la anɛ Ghana Na'am nya'ad onɛ da Parliament kpeem Yinne ka nan paas ba ni n tit Bongo sʋ'ʋlimin n bɛ Upper East Ghana Teŋin n tisid Ma'asim tiig (NDC) la'asʋg la.

## Yiiga Bɛlim nɛ Sakur
Edward Abamire Bawa anɛ ka ba da du'a o ka o yit Bongo-Lungu n bɛ Upper East Ghana la. Edward Abamire Bawa da n sɔb akarimgaadtaaba 1886 linɛ da sʋŋ o ka o nyaŋ kasɛta gbana (O-ziesim) 1991 ni nɛ Tuon kasɛta gbauŋ (A-ziesim) 1993 ni.

Edward Abamire Bawa da tɔlisi keŋ Cape Coast University la ni yʋʋm 2002 ka lɛm keŋ Liverpool University la nii yʋʋm 2007 n zamis ligidi yela. Nɛ sakur nam sieba ya'as.

## O Bɛɛʋg Tʋʋma
Edward Abambire Bawa anɛ tuongat tis pian'ad-pia'an Dunia wusa Ligid dɔɔgin Tʋʋma (kpaam nɛ nyɔ'ɔns tʋʋma) n bɛ Kpaam tʋʋma Lʋgir Accra la. Edward Abambire Bawa yʋʋn anɛ MP nananna n tit Bongo teŋin Upper East Ghana ni Ma'asim Tiig na'am Lʋgir la.

## O Na'am Nya'ab Bɛlim
Edward Abambire da zien tis NDC kʋk la 2016 Bongo sʋ'ʋlim ka di.

Edward Abambire Bawa da lɛm paam NDC  kʋk la 2020 tis Bongo sʋ'ʋlim.

## Tuongatib
Edward Abambire Bawa anɛ Asie Nɔŋ suoya kpeem yinne. Nɛ kpeem sieba.

## Mɛŋ Bɛlim
Edward Abambire Bawa anɛ Yesu Pʋ'ʋsʋm nid.
Edward Akufo-Addo

## O pin'ilʋg nɛ o sakur yɛla
Akufo-Addo du'am yʋʋm anɛ 26 June 1906 bɛ Dodowa, Greater Accra Region tis o saam William Martin Addo-Danquah nɛ o ma Theodora Amuafi. O du'adib la wʋsa da yitnɛ  ya-dagɔbʋg bɛ Ghana teŋkanɛ ka ba buon ye Akropong la. O da kɛŋi o primary sakur nɛ bɛ Presbyterian Primary nɛ Middle Schools bɛ Akropong. O kɛŋi o kɔligi nɛ Presbyterian Training College, Akropong nɛ Abetifi Theological Training College. Ka 1929 ni, o kpɛn'  Achimota College, dinɛ ka o da paam scholarship kɛŋ St Peter's College, Oxford. O da zamisnɛ mathematics, Politics nɛ Philosophy ka da naae nɛ kasɛta gbana bɛ philosophy nɛ politics bɛ1933 ni.

Onɛ an si'em ka naam kpɛn' pɔlitiks 
Akufo-Addo ka ba da buol o bɛ  Middle Temple Bar, London, UK, bɛ 1940 ni ka naami anina lɛb dinɛ ka ba buon ye Gold Coast la ye o pin'il private legal practice bɛ yʋʋm kan bɛ Accra. 

## O pɔlitiks pin'ilʋg
 1947 nii, o da an onɛ pin'il United Gold Coast Convention (UGCC) la ka da pɛ'ɛs "Big Six" la ni (ba yʋda nwa dɔlis dinɛ an si'em, Ebenezer Ako-Adjei, Joseph Boakye Danquah, Kwame Nkrumah, Emmanuel Obetsebi-Lamptey kɛ William Ofori Atta) ka ba da lɛbisid o nɛ nya'aŋ nɛ daamʋg bɛ Accra 1948 ni. Dinɛ yi 1949 ti paae 1950 ni, onɛ da pɛ'ɛs Gold Coast Legislative Council nɛ Coussey Constitutional Commission.

## Gbanbɛɛnsa
Edward Kaale-Ewola Dery

**Edward Kaale-Ewola Dery** (Ba da dua o nɛ yʋʋm tusir, kɔbiswai nɛ pisyuobʋ nɛ awai (6 March 1969) ka o da an Ghana pɔlitis nwɛɛd ka da an wadmaani paas Seventh Parliament of the Fourth Republic of Ghana zieni tis Lambussie Constituency bɛ Upper West Region sʋʋlim maasim tiig naadɔɔg, National Democratic Congress nɔba zug. 

## Siniŋir bɛllim
Ba da Dery nɛ yʋʋm tusir, kɔbiswai nɛ pisyuobʋ nɛ awai (6 March 1969). O yinɛ Kpare bɛ Upper West region sʋʋlim, Ghana. 

## Gbaʋŋ zamisʋg
Dery da maalnɛ diploma, University of Professional Studies. O da lɛm maal Certified Information Systems Auditor yʋʋm tusa ayi nɛ piinɛ ayi la ni (2012) bɛ US. 

## Mɛŋ bɛllim
Dery anɛ Kristo biig. O da basi o pʋa nɛ amaa o mɔr biisa atan. 

## Tʋʋma
Audit Manager, Joseph Odame and Partners Consult Limited, Accra

Wadmaan (January 7, 2013–present; 2nd term)

## Gbanvɛɛnsa
Edwin Nii Lante Vanderpuye

**Edwin Nii Lante Vanderpuye** (n du'a 11 June 1965) la anɛ Ghana nid ka an Ghana Sports Journalist nɛ Politiks nid ka an Parliament nidi tit Odododiodio constituency la Nananna. John Dramani Mahama na'am saŋa, o da anɛ Minister of Youth and sports ka mɛ an deputy minister of Trade and industry.

## Sakur Ken Yɛla
O da keŋnɛ Bechem Presbyterian dap Secondary sakurin la n nɛ Mfantsipim sakurin, Cape Coast. O sanlɛ master degree government nɛ Leadership nyi Ghana institute of Management nɛ public Administration (GIMPA) nɛ B.A. Na'asaalin Pian'ad gbauŋin, Philosophy nɛ Classics nyit University of Ghana la ni.

## O Tʋʋma
Lin yi 1990 ti paae 2004 la, o tʋmnɛ Ghana Broadcasting Corporation zi'ig kanɛ ka o da lieb Deputy head of Sports. Yʋʋm tusa ayi nɛ anu(2005) la nɛ yʋʋm tusa ayi nɛ aii (2008) la, onɛ da tuongad tit sports  n bɛ Network Broadcasting Limited la.

## Politiks Tʋʋma
O da anɛ onɛ bɛ o gʋnne ka an director of Operations n bɛ presidency Atta Mills na'amin ka mɛ an deputy minister tis Trade and Industry John Mahama saŋa.

### Parliament Bɛlim Yɛla
Ba da vooti gaŋ o MP linɛ an 2012 vootʋg la, zi'ig kanɛ ka onɛ Nwabʋg paati nid Victor Okaikoi da li'ad na'am la. O da paam kʋk la.

Samanpiid Nwadig la ni 2016, o da lɛn di na'am la n lieb Parliament nidi tis Odododiodio constituency la nɛ vootʋg kanl 36,606 linɛ zi'e tis 57.04% la. O da tʋʋmnɛ Parliament n an Ranking member linɛ anɛ Local Government nɛ Rural Development Committee nɛ member on the Privileges Committee nɛ Appointment Committee la ni.

#### Deputy Minister tis Minister Youth nɛ Sports
Vaala Nwadig la March 2013 la ni, ba da gaŋ o ka o an Deputy minister for Trade and Industry John Mahama Na'am saŋa. O da tʋmnɛ kpeŋ kan la ni hali ti paae 2014 ka tɔlisi keŋ lieb deputy minister for Local Government nɛ Rural Development la ti paae 2015.

## Gbamvɛɛnsa
Effiduase-Asokore Constituency

**Effiduase-Asokore Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. Effiduase-Asokore constituency bɛnɛ Sekyere East Districti bɛ Ashanti Region sʋʋlim, Ghana

## Titɔdis
Li naam kʋk bɛnɛ Sekyere East District pʋʋgin, linɛ bɛ Ashanti Region, Ghana sʋʋlim la.

## Wadmaannib

## Vɔɔtʋg

## Gbanvɛɛnsa
Effutu Constituency

Effutu anɛ constituency nam la yinne bɛ Ghana wadmaanib yin la. Ba vɔɔdir gaŋid wadmaan ka o zie tisid teŋ la bɛ Ghana wadmaanib yin la. Alex Afenya Markin anɛ Effutu constituency wadmaan, ka an wabʋg naadɔɔg nid. O da die kʋk la yinɛ Mike Allen onɛ da an maasim tiig naadɔɔg nid ka da di nɛ vɔɔt kal 13,114 n lieb wadmaan la ni. Samuel owusu Agyei onɛ da an wabʋg naadɔɔg nid ka da zien tis constituency bɛ, wadmaanib yir linɛ da paas anaasi la ni la, da sig ya ka o die.
Eighth Parliament of the Fourth Republic of Ghana

**Eighth Parliament of the Fourth Republic** anɛ (2020) Ghana wʋsa wadmaanib vɔɔtʋg, di da bɛnɛ 7 December 2020 ye ba vɔɔti gaans wadmaannib (MPs) tis parliament. Speaker la ka wadmaan kanɛ ka ba vɔɔti gaŋɛ amaa o mɛ tune nta wadmaan naam. Ghana mɔrnɛ constituency nam 275. 8th Parliament da zinini ba yiiga zininig nɛ 7 January 2021 ye ba vɔɔti gaŋ Speaker nɛ Deputy Speakers ka mɛ zuŋ Speaker la nɛ o wadmaannib la.

## Banɛ bɛ di pʋʋgin

## Wadmaannib banɛ da bɛ vɔɔtʋg la ni
Wadmaannib banɛ bɛ parliament ka di yuug la sieba da gbane ye ba kʋ nya 2020 vɔɔtʋg la. Ba da anɛ piinɛ yinne (11) ka Alban Bagbin, Nadowli West constituency nɛ Nadowli North wadmaan din yi 2001 paas. NPP wadmaannib pisnaasi kɔɔŋi ba kʋgʋs ka NDC wadmaanniba awai (9) mɛ da li wala buudi. 

## By-election nam
Kumawu - 23 May 2023 – Electoral Commission of Ghana da maal by-election. Nɛ da dɔlnɛ Philip Basoah da gbirigi kpi 28 March 2023. 

Assin North - 27 June 2023. Ba da maal by-election ye ba bɔ s ‘ ziel James Gyakye Quayson onɛ ka ba da yis o on da kɔɔŋ appeal bɛ Cape Coast High Court. Quayson da di by-election la ka lɛn die o kʋk yaas on da kɔɔŋ bʋʋd kɔɔtʋ ni April 2022 la. O da paam vɔɔ 17,245dinɛ an kɔbiga pʋʋgin (57.56%) nyaŋ onɛ tiaal o, NPP Charles Opoku onɛ da paam vɔɔt 12,630 dinɛ zɛm nɛ kɔbiga pʋʋgin (42.15%). Ba da lɛn vɔɔt Quayson yaas.

## Gbanvɛɛnsa
Ejisu Constituency

**Ejisu Constituency** kanɛ da an Ejisu-Juaben constituency la anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. Ejisu constituency bɛnɛ Ejisu-Juaben Municipal District bɛ Ashanti Region sʋʋlim, Ghana.

## Wadmaannib

## Vɔɔtʋg

## Gbanvɛɛnsa
Ekow Hayford

**Ekow Hayford** (Ba da dua o nɛ yʋʋm tusir, kɔbiswai nɛ pisyɔpɔi nwadis piinɛ ayi la dabpisi nɛ anaasi daar (24 December 1970 ka o maal kaalim yʋʋm tusa ayi nɛ pisi nwadis piiga daba awai daar (9 October 2020) o da anɛ Ghana pɔlitis nwɛɛd ka da lɛn an wadmaani paas Seventh Parliament of the Fourth Republic of Ghana zieni tis Mfantseman Constituency bɛ Central Region la Wabʋg Naadɔɔg, New Patriotic Party (NPP) nɔba zug. Ba da kʋʋ o nɛ yʋʋm tusa ayi nɛ pisi nwadis piiga la daba awai daar (9 October 2020) O da lɛn anɛ chief executive officer tis Apam Football Club.

## On siniŋ siem nɛ o sakur yɛla
Ba da dʋa Hayford yʋʋm tusir, kɔbiswai nɛ pisyɔpɔi nwadis piinɛ ayi la dabpisi nɛ anaasi daar (24 December 1970) Mankessim, Central Region sʋʋlim, Ghana. On maaa da aan o ma, Madam Mena Aba Attah biig. O da mɔrnɛ Bachelor of Business Administration degree yi Methodist University College. O da lɛm mɔr Master of Business Administration (Supply Chain Management) degree yi Ghana Institute of Management and Public Administration (GIMPA).

## Tʋʋma nɛ pɔlitis
Hayford's yiiga tʋʋma da bɛnɛ Ghana Police Service, ani ka o da tʋm yʋʋm tusir, kɔbiswai nɛ piswai nɛ atan (1993) paae yʋʋm tusir, kɔbiswai nɛ piswai nɛ anii (1998). O da dɔlis kpɛma la ti paae Corporal. O mɛŋ da bas tʋʋma la ka kpɛn kpiisʋg. Onɛ da an chief executive officer ka an Manager tis MODISA Lodge nɛ MANTRAC Ghana Limited nwɛnɛ ban tun taaba siem la ka naan kpɛn pɔlitis. Yʋʋm tusa ay nɛ piinɛ anu (2015) la ni, Wabʋg naadɔɔg, New Patriotic Party kpɛɛnnam da vɔɔt o Mfantseman ye o zieni ba nɔba zug yʋʋm tusa ayi nɛ piinɛ ayuobʋ (2016) Ghana wʋsa vɔɔtʋg la ni. O da di wadmaan kʋk la nɛ vɔɔt pisnaasi nɛ ayuobʋ dual pisnii nɛ ayi kɔbiga pʋʋgin (46.82%) yi vɔɔt la wʋsa ni. O da paas laaskanɛ gɔsid Judiciary Committee nɛ Defence and interior committee.

## Mɛŋ bɛllim
Hayford da mɔr pʋa nɛ biisa anaasi ka da ken Methodist Church. Ba da ye o mɔrnɛ pʋaba ayi, Ophelia Quansah Hayford nɛ Sarah Quansah Hayford.

## O kum yɛla
Yʋʋm tusa ayi nɛ pisi nwadis piiga la daba awai daar (9 October 2020), on da keŋ nwɛ o pɔlitis ka lɛbid yin la, nimbanɛ ka sɔ zi da nwɛ Hayford nɛ malifʋ kʋ. Nɛ da naamnɛ Abeadze Dominase – Abeadze Duadzi – Mankessim suoraʋgʋn on da naan pɔlitis nwɛɛbi lɛbidi kun la. Ba ye daʋŋ la da naamnɛ nwɛnɛ Arizum daar bɛogʋn kɛf yinne (1:00 am), Faandiba ayuobʋ da gu o suorin la. Labaya paal ye ban da kidig o la, ba da yɛl ye Hayford an wadmaan la ka nwɛ on maaa kʋ ka zɛrig o ye onɛ kɛ ka nidib mɔr daʋŋ teŋ la zug.

## Lababanɛ da yina
O pʋa Ophelia Hayford da anɛ pʋliŋkpɛɛm kem paae o sidi da maal kaalim la. Wabʋg naadɔɔg, NPP dim da gaŋ o ye o die o sid nɔbir zien naadɔɔg la nɔba zugʋ nya Mfantseman kʋk la yʋʋm tusa ayi nɛ pisi (2020) Ghana wʋsa vɔɔtʋg la. Ani ka di yi paalʋ na ye Hayford sid mɔnrɛ pʋaba ayi. O pʋabil la, Sarah Quansah Hayford, da mɔrnɛ biisa ayi ka da bɛ kʋʋr la maaligin Mankessim.

## Gbanvɛɛnsa
Ekumfi constituency

Ekumfi anɛ constituency nam la yinne bɛ Ghana wadmaanib yin la. Ba vɔɔdir gaŋir wadmaan ka zie tisid teŋ la bɛ wadmaanib yin la dɔlisid vɔɔdʋg pʋʋgin. Ekumfi bɛnɛ Ekumfi Distrik kanɛ bɛ central region sʋʋlʋm Ghana nwa. Kʋdʋmin la di da paas nɛ Mfantseman East constituency sʋʋlʋm.
El Güegüense

***El Güegüense*** (Spanish pronunciation: [el ɣweˈɣwen.se]; ka ba lɛm buon *Macho Ratón*, pronounced [ˈma.tʃo raˈton]) anɛ satirical drama ka da an yiiga malima da bɛ Nicaragua teŋin. Li anɛ Latin America malima ka Nicaragua paani ba yʋʋma nɛ waab nɛ ba diema zinis. Ba da lɛn mɛ dɔɔgi rotunda *(roundabout)* bɛ Managua, tɛnsʋk ye ba tien li yɛla.

## Pinilʋg
Diema nwa da yi gbaŋin na yʋʋm kɔbʋs piiga nɛ ayuobu la ni ka onɛ sɔbi li la yʋʋr pʋ yi paalʋ naa, ka li paal ye li anɛ diema kanɛ yuug hali bɛ Western Hemisphere sʋʋlim. Sɔlima pʋʋgin ka li yi tʋŋ-tʋŋi ti paae ban ti sɔbili digil gbaŋin yʋʋm tusir, kɔbʋs wai nɛ pisnaasi nɛ ayi (1942). Ba da sɔbi li nɛ Nahuat nɛ Spanish bʋʋdi ni.

## Din yi zinisia
Diema yʋʋr la yinɛ one da paas diema la pʋʋgin, *El Güegüense*, linɛ yi Nahuat buudi buolʋg linɛ an *Wewej*, ka li gbin anɛ ye “bʋnkʋdʋg” bɛɛ “dau kanɛ mɔr yaam”

## Labakʋda
"El Güegüense" anɛ diema kanɛ bɛ Nicaragua, linzug ka UNESCO da siak ye li anɛ "Masterpiece of the Oral and Intangible Heritage of Humanity" yʋʋm tusa ayi nɛ anu (2005) la ni, ka li paal ye Nicaragua an teŋkanɛ bɛ Central America, ka lɛn an yiiga ayuobu pʋʋgin Latin America ka UNESCO siak ye ba mɔr diemsʋma ayi.

## Nidib

Diema nwa mɔr nidib piiga nɛ anaasi, banɛ ka ba tuŋ ka yinne maanɛ:

Güegüense (nɛ o biis) 

Don Forcico

Don Ambrosio

**Spanish kpɛɛmnam:**

Governor Tastuanes

Captain Alguacil Mayor

Royal Clerk

Royal Assistant;

**Pu'ab la:** 

Doña Suche Malinche - (ka puab ayi dɔl o)

Macho-moto, Macho-viejo, Macho-mohino, nɛ Macho-guajaqueño (nidib anaasi banɛ mɔr yela, ka ba buoni ba *machos*)

## Buudi pianad
Buudi pianad la anɛ Spanish ka Nicarao buudi pianad paas (Nahuat), ka nidib siak ye li yinɛ Spanish nɛ Nahuat laas taaba. Amaa, sida kae nyain zie li nyaaŋa.

## Nidib daʋŋ
A-ma-ninsaali nyɛ ligidi yɛla paal "El Güegüense" ni la, gbaʋŋ sɔbidib nɔki li mak nɛ pɔlitiis nwɛɛdib bɛɛ gɔmena tʋʋma lʋga banɛ an zam dim la. Vɔɔtʋg naarin ɛɛnti an siem ka sieba pʋ gbane li gbin la ka ba nɔki mak nɛ "El Güegüense" li kas-kas anɛ FSLN naadɔɔgi da lu, yʋʋm tusir, kɔbʋs wai nɛ awai vɔɔtug la (1990) vɔɔtʋgin la. "El Güegüense tʋʋma la'an an dinɛ ka sɔ' bɛɛ si'el kʋ nyaŋi daam la, nidib mɔr ziri/dama'am paasid tʋʋma la ni nɛ pɔlitis nwɛ'ɛdib dama'am kanɛ ka ba ma'adi paasid malʋŋ la ni la pʋ dɔl malʋŋ la suorɛ ka mɛ pʋ dɔl teŋ la bɔɔdim nɛ gban'ari an ye sɔ' wʋsa tʋm nɛ o paŋ wʋsa ka teŋ la nɔbʋg ka ba nyaŋi paam di ka kuos la. 

## Gbanvɛɛnsa